CELEX: 62015CN0078
Language: fi
Date: 2015-02-20 00:00:00
Title: Asia C-78/15: Ennakkoratkaisupyyntö, jonka Oberlandesgericht Düsseldorf (Saksa) on esittänyt 20.2.2015 – Colena AG v. Deiters GmbH

26.5.2015   
            
            
               FI
            
            
               Euroopan unionin virallinen lehti
            
            
               C 171/16
            
         Ennakkoratkaisupyyntö, jonka Oberlandesgericht Düsseldorf (Saksa) on esittänyt 20.2.2015 – Colena AG v. Deiters GmbH
   (Asia C-78/15)
   (2015/C 171/18)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Düsseldorf
   
      Pääasian asianosaiset
   
   
      Kantaja: Colena AG
   
      Vastaaja: Deiters GmbH
   
      Ennakkoratkaisukysymykset
   
   
               1)
            
            
               Onko väripiilolinssejä, joissa ei ole vahvuuksia ja jotka koostuvat kopolymeereistä ja vedestä (hydrogeeli), pidettävä asetuksen (EY) N:o 1223/2009 (1) 2 artiklan 1 kohdan a alakohdassa tarkoitettuna ”kosmeettisena valmisteena” (”aineena” ja/tai ”seoksena”), joka on kyseisessä säännöksessä tarkoitetulla tavalla tarkoitettu olemaan kosketuksissa ihmiskehon ulkoisten osien kanssa?
            
         
               2)
            
            
               Voidaanko asetusta (EY) N:o 1223/2009 soveltaa myös silloin, kun valmiste, joka ei täytä kyseisen asetuksen 2 artiklan 1 kohdan a alakohdan edellytyksiä, on kuitenkin sellainen, että tavanomaisesti valistunut, tarkkaavainen ja huolellinen keskivertokuluttaja pitää sitä kosmeettisena valmisteena esimerkiksi sillä perusteella, että sen pakkaus sisältää merkintöjä kuten ”Cosmetic eye accessories are governed by the EU Cosmetics Directive” tai ”Colour eye accessories are governed by the EU Cosmetics Directive”?
            
         
      (1)  Kosmeettisista valmisteista 30.11.2009 annettu Euroopan parlamentin ja neuvoston asetus (EY) N:o 1223/2009 (EUVL L 342, s. 59).